NORAKSTS

|  |  |
| --- | --- |
| 28.01.2016. | Nr.1/10 |

###### 

**PAR ĪRES MAKSAS NOTEIKŠANU PAŠVALDĪBAS ĪPAŠUMĀ ESOŠAJĀS DZĪVOJAMĀS TELPĀS**

(ziņo I.Škutāne)

**Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma “Par valsts un pašvaldību dzīvojamo māju privatizāciju” 50.panta 2.daļu, “Par dzīvojamo telpu īri” 11.1 panta 1.daļu, 11.3 panta pirmo un otro daļu, Dzīvokļa īpašuma likuma 13.pantu, Dzīvojamo māju pārvaldīšanas likuma 7.pantu, 10.panta pirmo un piekto daļu, Ministru kabineta 09.12.2008. noteikumiem Nr.1014 „Kārtība, kādā aprēķināma maksa par dzīvojamās mājas pārvaldīšanu un apsaimniekošanu”

**JELGAVAS PILSĒTAS DOME NOLEMJ:**

1. Noteikt, ka pašvaldības īpašumā esošo dzīvojamo telpu īres maksa ir vienāda ar attiecīgās dzīvojamās mājas pārvaldīšanas un apsaimniekošanas maksu, pieskaitot nekustamā īpašuma nodokli, pievienotās vērtības nodokli par pakalpojumiem, kurus pārvaldnieks nodrošina kā pakalpojuma sniedzējs, un zemes nomas maksu.
2. Atzīt par spēku zaudējušu Jelgavas Domes 2005.gada 24.novembra lēmumu Nr.15/28 “Par īres maksas noteikšanu pašvaldības īpašumā esošajās dzīvojamās telpās”.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.janvārī